text: Nordborg og Varde frygter lægemangel
  30 oktober 2012 kl. 09.55
  Der bliver nu sat en kampagne igang for at skaffe læger til Nordborg og Varde.
  Region Syddanmark og kommunerne forsøger nu at lokke læger til Varde og Nordborg.
  Lige nu er der fire ledige lægestillinger i Varde og en i Nordborg. Samtidig er flere læger i begge, der snart går på pension, skriver DR Syd.
  Den 17. november er der først åbent hus i Varde, hvor unge læger kan se byens lægepraksisser og møde nogle af lægerne. 
  - Vi håber, at når de unge læger kommer for eksempel til Varde, så vil de opleve, at der er et godt sammenhold i byen, og at lægerne er glade for at arbejde der. De kan selv se, at de er tæt på både vandet og naturen og en større by som Esbjerg, siger projektleder i Region Syddanmark Gitte Kristensen
  Region Syddanmark vurderer, at der er omkring 150 praktiserende læger, der snart stopper, mens kun kvart så mange unge læger gerne vil købe praksis i Syddanmark, skriver DR Syd.
  